
Zadanie: Spracovanie kompletnej zákazky pre zákazníka
Predstavte si, že máte vlastnú firmu alebo živnosť a pripravujete ponuku na stavebnú zákazku (napr. rekonštrukcia kúpeľne, stavba garáže, maľovanie bytu, zateplenie domu a pod.). K tejto zákazke pripravíte 3 súbory.

1. Úloha: Ponukový list pre zákazníka (MS Word)
Vytvorte vo Worde ponukový list pre klienta v rozsahu 1 až 2 strany.
Čo má dokument obsahovať:
· Hlavička hore na strane: Názov vašej firmy (alebo vaše meno), telefón, e-mail.
· Číslovanie strán: Vložte dole do päty automatické číslo strany.
· Text ponuky:
· Oslovenie zákazníka a stručný popis, o akú prácu ide.
· Zoznam prác v odrážkach (napr. búracie práce, penetrácia, pokládka dlažby).
· Malá tabuľka s termínmi (stĺpce: Činnosť, Termín začiatku, Termín dokončenia).
· Vložený aspoň 1 obrázok (napr. vizualizácia, náradie alebo materiál).
· Úprava textu:
· Celý text zarovnajte do bloku (tlačidlo so zarovnaním na obidva okraje).
· Hlavné nadpisy zväčšite a dajte tučným písmom.
· Uloženie: Súbor uložte normálne ako Word (.docx) a PDF súbor.
2. Úloha: Rozpočet materiálu a práce (MS Excel)
Vytvorte prehľadnú tabuľku nákladov, kde sa všetky sumy rátajú automaticky cez vzorce.
Čo má tabuľka obsahovať:
· Sadzba DPH hore v tabuľke:
· Do jednej samostatnej bunky hore (napríklad bunka B2) napíšte sadzbu DPH: 23%.
· Zoznam položiek (aspoň 8):
· Stĺpce tabuľky: Názov materiálu / práce, Počet kusov / m², Cena za kus bez DPH, Cena spolu bez DPH, DPH, Cena celkom s DPH.
· Všetky celkové ceny a DPH musia počítať vzorce, nepíšte čísla ručne.
· Spodné súčty:
· Pod tabuľkou pomocou funkcie =SUM(...) spočítajte celkovú sumu bez DPH, celkovú DPH a konečnú sumu na zaplatenie.
· Vzhľad a graf:
· Všetky ceny nastavte na formát meny s eurom (€).
· Vytvorte jednoduchý koláčový alebo stĺpcový graf, ktorý ukáže, ktoré položky stoja najviac peňazí.
· Uloženie: Uložte ako bežný Excel zošit (.xlsx).
3. Úloha: Krátka prezentácia zákazky (MS PowerPoint)
Pripravte jednoduchú prezentáciu pre zákazníka na 4 až 5 snímok.
Rozdelenie snímok:
1. Úvod: Názov zákazky, vaša firma/meno a dátum.
2. Čo ideme robiť: V bodoch spísané hlavné práce.
3. Fotky / Materiál: Ukážka použitého materiálu alebo postupu (1–2 obrázky).
4. Cena a trvanie: Konečná cena (prenesená z Excelu) a odhadovaný čas trvania prác.
5. Kontakt: Telefón, e-mail, poďakovanie za prejavenú dôveru.
Poznámka: Nepíšte dlhé odstavce textu – používajte krátke heslá a odrážky.
4. Úloha: Zabaliť a odoslať
1. Vytvorte si v počítači nový priečinok a pomenujte ho:
Priezvisko_Meno_Trieda (napr. Novak_Jan_II_NC).
2. Do tohto priečinka skopírujte všetky 4 hotové súbory:
· Word dokument (.docx)
· Ten istý dokument vyexportovaný do PDF (.pdf)
· Excel tabuľku (.xlsx)
· Prezentáciu (.pptx)
3. Priečinok zbaľte do archívu ZIP
4. ZIP archív odošlite e-mailom:
· Adresa: guran@sosstavebna.sk
· Predmet: Informatika - Úlohy - Vaše Priezvisko a Meno

Dôležité pokyny a termíny
· Termín odovzdania: Najneskôr 1 týždeň pred termínom skúšky.
· Známka: Výsledná známka z predmetu bude priemerom z týchto praktických úloh a z teoretického testu.
· Samostatnosť: Úlohy musíte vypracovať sami (nechcem práce vygenerované pomocou Ai). Pri skúške sa vás môžem spýtať, ako ste vytvorili vzorec v Exceli alebo ako ste upravili text vo Worde.
· Test: Celkom 6 úloh s otvorenými otázkami. Test pozostáva z pomenovania vnútorných komponentov PC, bežných skratiek v operačnom systéme Windows, rozdelenie periférnych zariadení a názvov portov PC.

